আর একটা মাত্র ইকুয়েশন, আর একটা ইকুয়েশন মিলাতে হবে তুহিনকে। তাহলেই উন্মুক্ত হয়ে যাবে Laser Air bubble Sprayer (LABS)-এর সকল জটলা। লেজার সায়েন্সের জগতের নতুন বিস্ময় হবে খঅইঝ। তুহিন রক্ষা করতে পারবে পৃথিবীকে, ভয়াবহ এক যুদ্ধের হাত থেকে। গোটা একটা দিন চলে গেছে, ইকুয়েশন মেলাতেই পারছে না তুহিন। নিরুপায় হয়ে সকল বিজ্ঞানের আধার মহান আল্লাহর কাছে নুয়ে পড়লো তুহিন। ফরিয়াদ করলো, ‘হে মহাজ্ঞানী, আমার মেধা বাড়িয়ে দাও, আমার সমস্যা সমাধান করে দাও। তোমার সৃষ্টির কল্যাণ ছাড়া আমার যাবতীয় আবিষ্কারের কোনো উদ্দেশ্য নেই, এ কথা তো তুমি সবার চেয়ে ভালো করেই জানো হাকিম। আমার উদ্দেশ্য পূরণ করতে আমায় সাহায্য করো মা’বুদ। মানুষকে ক্ষতির হাত থেকে বাঁচানোর একমাত্র মালিক যে তুমিই।